డార్జిలింగ్: తన ప్రాణాలైనా అర్పిస్తానని, గూర్ఖాలాండ్ ఉద్యమం మాత్రం ఆగదని గూర్ఖా జనముక్తి మోర్చా చీఫ్ బిమల్ గురుంగ్ అన్నారు. ప్రత్యేక రాష్ట్రం కోసం తాము పిలుపునిచ్చిన నిరవధిక బంధ్ ఇప్పుడిప్పుడే ఆగదని శుక్రవారం ఆయన స్పష్టం చేశారు. డార్జిలింగ్ కొండ ప్రాంతవాసుల డిమాండ్ కోసం పశ్చిమ బెంగాల్ ప్రభుత్వంతో పోరాటాన్ని ఉదృతం చేస్తామని ఆయన హెచ్చరించారు.గూర్ఖాలాండ్ టెరిటోరియల్ అడ్మినిస్ట్రేషన్ చీఫ్ ఎగ్జిక్యూటివ్ పదవికి బిమల్ గురుంగ్ శుక్రవారం రాజీనామా చేశారు. ఆ మండలిలోని 45 మంది పాలక సభ్యులు కూడా తప్పుకున్నారు. దీనికి సంబంధించిన పత్రాలను ఈ నెల 27న బహిరంగంగా దహనం చేస్తామని, ఉద్యమాన్ని మరింత తీవ్రం చేస్తామని బిమల్ గురుంగ్ తెలిపారు. అన్ని పార్టీలతో సమావేశాన్ని కూడా వాయిదా వేసినట్లు తెలిపారు. మరోవైపు డార్జిలింగ్ బోర్డింగ్ స్కూళ్ళలో ఉన్న విద్యార్థులకు శుక్రవారం కొంత వెసులుబాటు కల్పించారు. దీంతో విద్యార్థులను స్కూళ్ళ బస్సుల్లో డార్జిలింగ్ నుంచి బయటకు తరలించారు.
dargiling: tana praanaalainaa arpistaanani, goorkhaland udyamam maatram aagadani goorkha janamukti morcha cheef bimal gurung annaru. pratyeka rashtram kosam taamu pilupunicchina niravadhika bandh ippudippude aagadani sukravaaram aayana spashtam chesaru. dargiling konda praantavaasula demand kosam paschima bengal prabhutvamto poraataanni udrutam chestamani aayana heccharinchaaru.goorkhaland teritorial administration cheef egjicutive padaviki bimal gurung sukravaaram rajinama chesaru. aa mandalilooni 45 mandi paalaka sabhyulu kuudaa tappukunnaru. deeniki sambandhinchina patraalanu ee nela 27na bahirangamgaa dahanam chestamani, udyamaanni marinta teevram chestamani bimal gurung telipaaru. anni paartiilatoe samavesanni kuudaa vaayidaa vesinatlu telipaaru. marovaipu dargiling bording skoollalo unna vidyaarthulaku sukravaaram kontha vesulubaatu kalpinchaaru. deentho vidyaarthulanu skoolla bassullo dargiling nunchi bayataku taralinchaaru.